გეორგი პარვანოვი
გეორგი პარვანოვი (ბულგ. Георги Първанов; დ. 28 ივნისი, 1957) — ბულგარელი პოლიტიკოსი. ბულგარეთის პრეზიდენტი (2002-2012 წწ.) 1981 წელს დაამთავრა სოფიის უნივერსიტეტის ისტორიის ფაკულტეტი. ამავე წლიდან კომუნისტური პარტიის წევრია. 1988 წელს დაიცვა სადოქტორო დისერტაცია ისტორიაში. 1994 და 1997 წლებში აირჩიეს ბულგარეთის პარლამენტის წევრად. 2001 წელს აირჩიეს ქვეყნის მეთაურად. 2006 წელს მეორე ვადით აირჩიეს პრეზიდენტად.